Twee met miljoene se vervalste lugtydkoepons gevangArgieffoto. Twee mense is Woensdag in hegtenis geneem nadat hulle glo vervalste selfoonlugtyd-koepons verkoop het. Kaptein Pinky Tsinyane, ŉ Gautengse polisiewoordvoerder, het gesê die persone is in ŉ winkel in die weste van Pretoria in hegtenis geneem. “Die polisie het op ŉ wenk van die publiek reageer en op die winkel toegeslaan waar hulle meer as R1 miljoen se vervalste koepons gekry het,” het Tsinyane gesê. Die polisie het beslag gelê op ŉ rekenaar en drukker wat glo gebruik was om die koepons te druk. “Die polisie versoek die publiek om alle koepons aan te meld wat ‘verkeerde’ sleutelnommers bevat,” het sy gesê.